Source: https://finlex.fi/fi/laki/alkup/1993/19930333
Timestamp: 2020-08-09 15:13:26+00:00
Document Index: 5890639

Matched Legal Cases: ['§2', '§2', '§3', '§7', '§26', '§28']

Asetus valtion virkamiesasetuksen muuttamisesta 333/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 333/1993
muutetaan 21 päivänä elokuuta 1987 annetun valtion virkamiesasetuksen (723/87) 1 ja 2 §, 26 a §:n 2 momentti ja 28 §:n 1 momentin 9 kohta
sellaisina kuin niistä ovat 26 a §:n 2 momentti 10 päivänä huhtikuuta 1992 annetussa asetuksessa (328/92) ja 28 §:n 1 momentin 9 kohta 22 päivänä maaliskuuta 1991 annetussa asetuksessa (551/91), sekä
lisätään asetukseen uusi 2 a ja 3 a § sekä väliotsikon Asumisvelvollisuus edelle uusi 7 a § seuraavasti:
Virka on ennen sen täyttämistä julistettava haettavaksi. Muu kuin hallitusmuodon 89 §:n 1 momentissa tarkoitettu virka voidaan kuitenkin täyttää haettavaksi julistamatta, jos niin säädetään erikseen lailla tai asetuksella.
Avoinna oleva virka, joka on täytettävä hakemuksen perusteella, on viivytyksettä julistettava haettavaksi, jollei virkaa lakkauteta tai jollei erityisestä syystä muuta johdu. Viranomainen, joka julistaa viran haettavaksi, määrää samalla hakuajan pituuden.
Hakuilmoitus on julkaistava asianmukaisella tavalla ja siinä on aina mainittava hakuajan päättymispäivä ja se viranomainen, jolle hakemus on osoitettava.
Hakemuksen perusteella täytettävä virka täytetään esityksestä, jos siihen on nimittävänä viranomaisena tasavallan presidentti, valtioneuvosto tai ministeriö. Esityksen tekee asianomainen viranomainen sille ministeriölle, jonka käsiteltäviin asia kuuluu. Asetuksella voidaan kuitenkin säätää, että esityksen sijasta on annettava lausunto.
Mitä 1 momentissa säädetään, ei koske tasavallan presidentin kanslian virkaa, ministeriön eikä oikeuskanslerinviraston virkaa, keskusviraston jäsenen virkaa, professorin virkaa, apulaisprofessorin virkaa eikä tutkijaprofessorin virkaa. Näiden virkojen täyttämisestä on voimassa, mitä siitä erikseen säädetään lailla tai asetuksella.
Todistukseksi virkaan nimittämisestä tai siirtämisestä annetaan nimittämiskirja. Koeajaksi virkaan ottamisesta ja viran väliaikaiseksi hoitajaksi tai viransijaiseksi ottamisesta annetaan todistukseksi määräyskirja.
Mitä 1 momentissa säädetään, sovelletaan myös ministeriöihin ja oikeuskanslerinvirastoon, korkeakouluihin, Suomen Akatemiaan, riista- ja kalatalouden tutkimuslaitokseen, maatalouden tutkimuskeskukseen sekä eläinlääkintä- ja elintarvikelaitokseen.
9) sosiaali- ja terveysministeriö sekä sosiaali- ja terveysalan tutkimus- ja kehittämiskeskus;
Tämä asetus tulee voimaan 15 päivänä huhtikuuta 1993.
1 §2 §2 a §3 a §7 a §26 a §28 §